**6. Az agresszió és az erőszak**

**óravázlat**

* sokszor az agressziót és az erőszakot egymás szinonimájaként használják, holott két különböző fogalomról van szó.
* az agresszió mindenkiben létező késztetés, mindenkiben keletkezik. Kérdés, hogy ez milyen mértékű és hogyan manifesztálódik a külvilágban;
* **Hárdi István** meghatározása: *„agresszióról beszélünk* ***támadó jellegű*** *magatartás,* ***ellenséges*** *– legtöbbször feszültséggel járó – belső rezdületek,* ***élmények jelentkezésekor****, amelyek irányulhatnak a külvilágra, személyre vagy befelé az átélőre magára, lehetnek tudatosak vagy tudattalanok, megmutatkozhatnak közvetlenül vagy közvetve (pl. bosszúságot okozó ajándék küldése), akár átalakult formában is (pl. elfojtott agresszióból származó szorongásban, testi tünetekben)”* (Hárdi, 2010:29). Az agresszió t*ehát szándékos fizikai ártalmat is magába foglaló viselkedés.*

Tehát az agresszió jellegzetességei:

* az agresszió nem feltétlenül mutatkozik meg azonnal a viselkedés szintjén, hanem belső történés is maradhat (álmok, gondolatok, vágyak)
* lehet mások felé irányuló agresszió ***(heteroagresszió)***, vagy önmaga ellen irányuló (***autoagresszió*** = önmaga lebecsülése, önkárosítás, öngyilkosság)
* előfordul, hogy az agresszió nem az ellen irányul, aki azt kiváltotta, hanem más személyen vagy tárgyon vezetődik le (pl. munkahelyi feszültséget a szülő a gyerekén vezeti le) = ***eltolásnak*** nevezzük
* miután agresszió mindenkiben keletkezik, nem az a cél, hogy agressziómentes társadalomban éljünk (ez lehetetlen), hanem az, hogy ezt konstruktív módon éljék ki az emberek. Ennek módjai:
  + - társadalmilag hasznos tevékenységbe fordítják, pl. sport = ***szublimáció***
    - saját akaratunk érvényesítését úgy érjük el, hogy közben mások érdekeit is figyelembe vesszük és tiszteletben tartjuk = ***asszertivitás***
* az agresszió kezelésének legnehezebb esete a tudattalanul bennünk működő agresszió, mert ezeket nem tudjuk kontrollálni, így akaratunkon kívül hat ki a viselkedésünkre;

**Mi határozza meg a viselkedést? (Halász József)**

**Külső tényezők:** környezet aktuális (színház, étterem) és általános (lakóhelyi, munkahelyi körülmények) állapota; Aktuális / általános szociális közösség minősége (barátok / idegenek) és mennyisége (egyedül vagy társakkal); történelmi időszak; kulturális közösség (Európa, Ázsia, stb.); kihívások (aktuális / általános);

**Kevert tényezők:** terhesség alatti hatások (kábítószer, életmód); korai fejlődés; szocializáció (az érett személyiség kialakulása); megküzdési stratégiák – ’coping’ stratégiák

**Belső tényezők:** életkor, nem, genetika (MAOA polimorfizmus); aktuális homeosztázis, allosztázis

**Humán fizikai agresszió típusai:**

•Adaptivitás szerint (a társ-i elvárásokhoz történő alkalmazkodás, túlélés szerint)

–Fiziológiás

–Pathologiás

•Irányultság/kiváltás szerint

–Reaktív

–Proaktív (vagy instrumentális)

•Társuló fiziológiás változások szerint

–Hiperarousal

–Hipoarousal

**Reaktív / proaktív agresszió**

***Reaktív agresszió:***

* provokációra jelenik meg
* hiperarousal tünetek (bőrpír, veríték, szívritmus és légzés felgyorsul)
* látható érzelmi megnyilvánulások
* ritka a kriminális magatartás

***Proaktív agresszió:***

* provokáció nélkül is, az agresszió öröméért végzik
* hiperarousal elmaradása, esetleg hipoarousal
* az érzelmi megnyilvánulások kevésbé érzékelhetők
* elsősorban viselkedési zavarban láthatjuk gyermekeknél (a viselkedési és szociális normák sorozatos áthágása)
* gyakori a kriminális magatartás

**Az agresszivitásért felelős agyterületek:**

**prefrontális kéreg:** tervezés, irányítás, gondolkodás területe; (**Phineas Gage esete** (1823-1860). **Frontális sérülések: szerzett szociopátia**: károsodik az empátiás képességük, érzéketlenek lesznek a szociális visszajelzésekre: nem tudják magukat beleélni a másik ember helyzetébe, nem tudják a másik személy nézőpontjából nézni magukat és a világot. Gyakran nem alakul ki problématudat, a sérültek nem érzékelik megváltozott személyiségüket, természetesnek veszik ezt az állapotot. Egy másik leírás ezt az állapotot „pszeudo-pszichopátiának” nevezte el (János, Kállai és mtsai, 2008).

**amigdala:** érzelmek központja (probléma esetén: érzelmek felismerésének hiányosságai)

**hipothalamusz (agyalapi mirigy):** a hipotalamusz a legmagasabb szinten szabályzó belső elválasztású mirigy. Az idegrendszerrel szoros kapcsolata van. A hipotalamusz feladata az idegrendszer és a hormonháztartás közötti kapcsolat közvetlen megvalósítása.

**Az agresszió evolúciós pszichológiai megközelítése**

**Az agresszió evolúciós fogalma:**

„Ha azonos fajú egyedek erőszakkal igyekeznek egymást valamilyen erőforrás közeléből eltávolítani, vagy ennek megszerzésében, illetve elfogyasztásában a másikat megakadályozni, agresszióról beszélünk.” *(Csányi, 1994*)

Az evolúciós pszichológia Darwin evolúciós elméletéből indul ki (természetes szelekció). Lényege, hogy bizonyos fokú agresszió a túlélés záloga, amely szükséges a csoporton belüli pozíció megszerzéséhez és fenntartásához, illetve a fajfenntartáshoz.

**A kriminalitás is** az eredetileg adaptív versengési stratégiák (kockázatvállalás, impulzivitás) egyik új kifejezési formája, amelyet a modern társadalmakban a peremen élő, kiszorított emberek alkalmaznak túlélésük érdekében. Ez az elmélet több ponton is támadható, hiszen ezzel nem magyarázható a fehérgalléros bűnözés, ill. a modern társadalmak előtt is ismert volt már több bűncselekmény.

**Konrad Lorenz** (1966): etológus; Az agresszió kis gyakoriságú, nagy jelentőségű magatartás. Először mondta azt ki, hogy az embernél az agresszió – az állatokhoz hasonlóan – veleszületett, ösztönszerű viselkedés. Szerinte az agresszió a külső ingerektől függetlenül termelődik, és ha telítődik, valahogy utat tör magának. (***Hidraulikus energetikai modell***)

Fontos, hogy Lorenz **az agresszió nem destruktív, hanem adaptív értékű**.

(territorialitás, szaporodás, az utódok védelme, a dominancia-sorrend kialakítása)

--------------------------------------------------------------------------------------------------------------

***Az agressziót leginkább az etológia kutatja***, azaz a viselkedési minták megfigyelésén, elemzésén keresztül definiálja az agressziót.

**Agresszió fajtái:**

1. biológiai agresszió: magatartásszabályozó mechanizmus, hozzásegít az erőforrások optimális elosztásához (a legerősebbek – alfahímek és alfanőstények – kapnak először, utána a többiek, így ínség idején a gyengébbek elpusztulnak). Versengésről szól. Tanulással és az adott kultúra befolyásával az emberi biológiai agresszió alacsony szintre szorítható vagy magas szintre is emelhető.

*Lorenz:* kizárólag öröklött tényezői vannak.

*Behavioristák:* az agresszió kizárólag tanulással fejlődik, alakul.

***Valójában:*** mindkettő hatás érvényesül. A gyereknek meg kell tanulnia a frusztráció által okozott agresszióját kezelni, szociálisan szabályozni.

2. Kulturális agresszió: A kultúraképzés biológiai adottság, viselkedésszabályozó gének tevékenységén alapul. A kultúra kialakulása önszabályozó, önszervező folyamat, emiatt rendkívüli variabilitással rendelkezik. Az agresszió az embernél alacsony szintű, az individuális agresszió különösen. *Az embernél természetesen van csoportagresszió*.

* a különböző mechanizmusokat egy társadalomban a közös hiedelmek, közös akciók, azaz közös eszmék, ideák határozzák meg. **A háború kulturális konstrukció**.

***Kultúra meghatározása*** társadalomtudományos szempontból (Kroeber és Kluckhohn, ’50-es években): *„A kultúra meghatározott viselkedési mintázatokat tartalmaz, amelyek* ***szimbólumok*** *segítségével sajátíthatók el és adhatók át, és meghatározott embercsoportokat különböztetnek meg, tartalmazza továbbá a viselkedés tárgyakban megjelenő formáit, valamint a történetileg szelektált ideákat, értékeket. A kultúra egyrészt akciók eredménye, másrészt akciók meghatározó eleme.”*

Tehát ez azt jelenti, hogy bizonyos jelképek, viselkedésformák ugyanazt jelentik az adott közösség tagjainak.

**Az emberi közösségek létrejövetele az evolúció során**:

Homo sapiens: 100-130000 évvel ezelőtt jelent meg (két lábon járás, agytérfogat változása, csupasz test, izzadságmirigyek, könnyeket sírnak, kiemelkedő orr és lefelé néző orrlyukak), de a jelentős fejlődés kb 40 000 évvel ezelőtt volt. Az evolúció során a fajok versengtek egymással az életben maradásért, egymást folyamatosan kiszorították. Az emberi fajok is versengtek egymással.

- a csoportsűrűség növekedett – kénytelenek voltak egymás közelségét elviselni. **A csoport növekedése és az állandó letelepedési hely viselkedési változásokat eredményezett**: a *csoporton belüli agresszió visszaszorult* (táplálékszerzés és a szexualitás terén főként);

- agresszió csökkenése – rangsor megváltozása; SZABÁLYOK KIALAKÍTÁSA, ELFOGADÁSA – EZ ALAPJÁN A RANGSOR KIALAKUL, AZ AGRESSZÍV VISELKEDÉS FELESLEGESSÉ VÁLIK, TEHÁT CSÖKKEN!

- az erőforrások megszerzésével kapcsolatos egyéni agresszió a csoport szintjére tolódott. A csoporton belüli agresszió csökkenése magával hozta a csoportok közötti agresszió növekedését (idegengyűlölet);

- szexuális rivalizáció csökken

- az emberi csoportok a kulturális evolúció során **új szerveződési szintre jutottak: a közösség mint szuperorganizmus** jelenik meg. Tehát **a csoport mint új szelekciós egység** jelenik meg („közösséglény”). **Az állatok csoportokat tudnak kialakítani, az ember viszont közösséget**.

**(EMBERI) KÖZÖSSÉG JELLEMZŐI:** az ember képes csak az egyéni érdekeit a csoport érdekei mögé helyezni. Az ember sajátja a **mások önzetlen segítése**, szüntelen **érdeklődéssel fordul az embertársak felé,** tekintet nélkül arra, hogy van-e ennek a szaporodásra nézve sikere.

***szociális vonzódás*** – nem szeret egyedül lenni huzamosabb ideig. Az ember biológiai tulajdonságai alapján társas lény, amely az evolúció során a közösség és a kultúra megjelenésével társadalmakba szerveződött.

***Kötődés:*** anya – gyermek közötti kötődés fontossága (Bowlby) – ez kultúra-független folyamat. **Az embergyerek nem csak védelmet és táplálékot, hanem társaságot, kommunikációt is igényel az anyától.** **NYELV ÉS SZIMBÓLUMRENDSZER ELSAJÁTÍTÁSÁNAK AZ ALAPJA**!

***Rangsor, agresszió, együttműködés***

***Rangsor***

Az emberi közösségben is kialakul a rangsor, ennek kivívására és elfogadására biológiai késztetésünk van.

1. Az ember rangsorai *vegyes természetűek* (személyek mellett a szabályok is helyet kapnak). 2. A rangsorban lévő *pozíciókhoz kapcsolódó viselkedésformákat az adott kultúra alakítja* ki. 3. Az emberi rangsor *párhuzamosan differenciált*

*Rangsor kialakulása:* legprimitívebb a *fizikai agresszió;*

A *hatalom és a politika célja és funkciója* elvileg és alapvetően a csoport rendjének fenntartása, a rangsor létrehozása, a konfliktusok lehetőleg erőszakmentes megoldása, csoport védelme, csoporton belüli koalíciók szervezése.

A *vezetői kvalitások* fontos szerepet játszanak ebben, ill. fontos a *vezetőhöz való vonzódás*.

Az *engedelmesség és az alávetési készség magas foka*

A ***szabályok dominanciája***: *a nyelvet, kultúrát használó embercsoportokban a magasabb pozíciókat viselkedési szabályok határozzák meg*.

***A szabálykövetés a rangsor elfogadásának kifejeződése***. Az ember lényegében egy elszemélytelenedett dominanciának veti alá magát = *szabálydominancia*.

***Az agresszió és a szabálykövetés kapcsolata***: az agresszió különböző formái biztosítják, hogy alávessük magunkat a szabályoknak és a rangsornak.

**A csoportélet összehangolását szolgáló viselkedési jegyek:**

* A közösségben élő ember képes az **együttérzésre, az empátiára;**
* A ritmus, zene, tánc egyedülálló művelése és élvezete
* **A társak viselkedési mintázatának utánzására való képesség**
* Az ember **fegyelmezhető**.
* **Tanítható és nevelhető**;
* Gyakran alakít ki viselkedési rítusokat és szabályokat;

**Az agressziós viselkedésformák:**

1. Territoriális agresszió

2. Tulajdonnal, birtoklással kapcsolatos agresszió

3. Rangsorral kapcsolatos agresszió

4. Frusztrációs agresszió:

5. Explorációs agresszió

6. Szülői agresszió

7. nevelői agresszió

8. normatív vagy morális agresszió

9. Agresszió a kívülállóval

10. Autoagresszió

11. Csoportos agresszió

Valójában az ember a legkevésbé agresszív „állat”.

**AZ ERŐSZAK**

A jog az agresszió megnyilvánulását erőszaknak nevezi. Jelentése: az ellenállás leküzdésére alkalmas kényszer. **Az agresszió külső** megnyilvánulása**: az erőszak**

* az, hogy mit minősítünk erőszaknak, erősen kultúrafüggő. Koronként és társadalmanként is változik (pl.: családon belüli erőszak megítélése)

A legfontosabb példa erre az **emberi élet értéke, védelme.**

**2. Az erőszakos viselkedés tanult vagy öröklött?**

***Egyfelől biológiai sajátosságok* határozzák meg (az erőszakos bűnelkövetésnél különösen nagy a jelentősége):**

- veleszületett vagy sérülés következtében kialakult vagy a szocializációs hatások miatt módosult pszichikai tulajdonságok – biokémiai zavarok – idegrendszeri szabályozás zavarai – anyagcsere-zavarok

- nem: férfiak agresszívabbak

- mentális zavarok

- intellektus!

- hormonális működés

- a sértett adottságai is szerepet játszanak

***Másfelől* *tanult viselkedés*:**

- klasszikus kondicionálás

- szociális tanuláselmélet – Bobo baba kísérlet

- frusztráció – agresszió elmélet: a frusztráció szerepe (Dollard és mtsai, 1939)

*Az agresszió lehetősége az ember veleszületett adottsága, amelynek megmutatkozását az egyéni és a szocializációs hatások határozzák meg.*

**Az erőszak makrostrukturális oksága**: társadalmi és gazdasági tényezők; demográfiai tényezők; iparosodó társadalom - nagyvárosok kialakulása – társadalom átrétegződése; társadalmi – gazdasági válság, rendszerváltozás; háborúban és közvetlen utána megnyilvánuló erőszak; nemzetközi hatások – migráció; globalizáció; tömegkommunikációs hatások;

**Az erőszak mikrostrukturális oksága**: családi viszonyok, hátrányos helyzet, kedvezőtlen szokás- és hagyományrendszerek (szubkultúrák)

**Az erőszak mai meghatározása (WHO, 2002):** „az erőszak fizikai erő vagy hatalom szándékos alkalmazása – az ezzel való fenyegetés vagy tényleges alkalmazás – amely önmaga, más személy, egy csoport vagy egy közösség ellen irányul, és amely fizikai sérülést, halált, pszichés ártalmat, fejlődési elakadást vagy deprivációt eredményez, vagy nagy a valószínűsége, hogy ilyen eredményre vezet.”

***Az erőszak tipológiája***

***irányultsága szerint***: önmagunk elleni, interperszonális (pl. családtag ellen), kollektív (társadalmi, politikai vagy gazdasági célból alkalmazott erőszak)

***természete szerint***: fizikai, lelki, szexuális erőszak, valamint elhanyagolás

**Az erőszakos bűncselekmények osztályozása**

1. Az agresszió iránya, célzata szerint: személy elleni, szexuális, vagyon elleni erőszak

2. Az elkövetés körülményei alapján:

- szükségletkielégítő

- konfliktusfeloldó

3. A bcs tervszerűsége vagy hiánya szerint:

- instrumentális bcs-ek

- reaktív bcs-ek

***Az erőszakos bűnözés demográfiai jellemzői***

* a legtöbbet férfiak követik el férfiak sérelmére;
* az elkövetők 80-90 %-a férfi
* a női elkövetők aránya növekszik
* DE: a családi erőszak és a szexuális bcs-ek esetében a legtöbb áldozat nő!
* az elkövető és az áldozat egymás rokonai, ismerősei
* sok esetben nagy a látencia